Toeka-Tokkel 8:Bespreek of beskryf iemand( besonders) wat in jou lewe gekom het. – I scrap 2
Toeka-Tokkel 8:Bespreek of beskryf iemand( besonders) wat in jou lewe gekom het.
Besoek asseblief die eerste Toeka-Tokkel vir aanwysings om deel te neem:Kliek
Hierdie week is dit n beskrywing of vertelling van n besonderse persoon wat in jou lewe gekom het.
Dame in my straat.
Elke oggend as ek met Trompie loop ontmoet ek n liewe dame wat n ent laer af in my straat bly.
Haar naam is Bettie. Ek dink sy moet in haar vroeë tagtigs wees. Sy is kort, maar steeds skraal. Sy het grys hare en groen oë wat lyk of hul nie so goed meer kan sien nie. Daar is altyd n glimlag op haar gesig. Altyd gereed om met almal wat daar verby kom te praat.
Vroegoggend kom sy uit om haar koerant op te tel. Sy neem die koerant na binne na haar man wat altyd binne sit en wag.
As sy my sien het sy ‘n spring in haar stappie. Sy groet my en vra altyd hoe dit gaan. Sy groet altyd vir Trompie ook met n ekstra kloppie op sy rug. Dan sal sy haar planne vir die dag vertel. Sy waai pk altyd as ek al verder in die straat af is. Bettie, is beslis iemand om te ken. Ek het al by haar n koppie tee gedrink. Sy is n liewe mens. Haar man het Parkenson se siekte en sy kon nie langer alleen na hom kyk nie. Hul het verlede jaar na n aftree oord getrek. Dit was n groot besluit vir haar omdat hul al 40 jaar in die huis gebly het.
Nou het ek nie meer n vroëe oggend geselsie. Ek en Trompie mis vir Bettie en haar huppel stappie en glimlaggie.
Ek hoop elkeen kan n persoon beskryf wat spesiaal is.
Die volgende persone het oor groente geskryf. Ek het nie gedink dat groente so interessant kan wees nie.
Baie dankie aan jul alger.
Kameel het verskoning gemaak. Sy voel nie te lekker en ek hoop sy is gou weer beter.
Toorts het heerlik vertel oor haar lekker groente resepte.
Herriemerrie skryf oor spinasie en pampoen in restaurante…
Olga geniet dit om steeds haar eie groente te kan plant
My eie groente storie
Ons volgende gaan wees:
Maart se onderwerpe
12. My slaapkamer
13. Oor n koppie tee/koffie/wyntjie
15. Braaivleis/spitbraai/balke toe.
Author scrapydo2.wordpress.comPosted on 2016-02-25 Format GalleryCategories Afrikaans, skryf, Toeka-Tokkel, vertelTags afrikaans, skryf, vertel
20 thoughts on “Toeka-Tokkel 8:Bespreek of beskryf iemand( besonders) wat in jou lewe gekom het.”
Pingback: Toeka tokkel 8 Spesiale mense | OLGA SE OKSELTJIES
2016-03-03 at 5:45 am
So is daar baie engele op ons pad! 🙂
Hoop nie ek is te laat nie, ek het myne nou net geskryf.
2016-03-03 at 8:31 am
Nee wat jy is nie te laat nie. Enige tyd is reg met my. Dankie vir jou mooie stukkie.
Pingback: Toortsie se Toeke Tokkel oor besonderse mense | Toortsie, Kameel en Bokbaaivygie
2016-03-02 at 5:13 pm
Dit is ‘n jammerte dat jy jou stapmaat verloor het!
2016-03-02 at 9:04 pm
Ons het nooit saam gestap nie. Dit was altyd as ek met Trompie verby haar huis geloop het met ons eerste lopie!
2016-03-04 at 4:02 pm
Sy was dan eerder ‘n geselsmaat! 😀
2016-03-05 at 7:02 pm
Dis hy of te wl sy! 😀
2016-02-29 at 9:09 pm
Mooi man, jy is voor in die koor. Baie dankie vir jou getroue deelname.
Pingback: Skoonpa en die dokter | Toortsie, Kameel en Bokbaaivygie
2016-02-25 at 6:05 pm
Ai dis jammer… mens mis ou vriende
2016-02-25 at 8:16 pm
Sy kon rerig nie meer na haar man kyk en ook haarself aan die gang hou nie. Trompie het haar ook elke more begroet met n huppel in sy stap.
2016-02-26 at 5:14 pm
Ja mens moet weet wanneer jy hulp moet kry
2016-02-26 at 6:53 pm
Sy wou nie rerig dit doen nie maar haar kinders het hulle gehelp om n plek te kry en om te trek.
2016-02-27 at 2:12 pm
Mens kom eers later agter dat die hulp wat hulle kry al lankal nodig was
2016-02-25 at 3:49 pm
Bettie klink na iemand wat ‘n mens se dag sal ophelder. Daar moet meer Betties op die aarde wees!!!
2016-02-25 at 8:18 pm
Ons het elke oggend n grappie gemaak- spesiaal ook oor haar ou man wat nie meer kon gaan golf speel en hy al brommende die hele dag op haar senuwees sit en werk! Pragtige ou dame.
2016-02-25 at 10:28 am
Sy klink na ‘n baie spesiale mens.Dis jammer sy is nou weg.Lekker gelees,dankie.
2016-02-25 at 8:20 pm
Ons het meestal lekker gesels so in die straat oor die ou oom wat so veeleisend is. Hy het fout gevind met alles. Van politiek tot waaraan mens ookal kan dink. Ek dink dit kom maar as mens n aktiewe lewe gehad het en nou dit nie meer kan doen nie.
Previous Previous post: SL-WEEK 34: Trees
Next Next post: Challenge Me: Animals